Slika na kojoj se prikazuje tekst, isječak crteža

Opis je automatski generiran

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOVARNIK**

**POVJERENSTVO ZA DODJELU STIPENDIJA**

KLASA: 604-02/23-01/01

URBROJ: 2196-28-02-23-4

Tovarnik, 06. studenog 2023. godine.

Temeljem čl.7. st. 2. Pravilnika o dodjeli stipendija Općine Tovarnik (Službeni vjesnik Vukovarsko-srijemske županije 21/23), Povjerenstvo za dodjelu stipendija Općine Tovarnik raspisuje:

**JAVNI POZIV**

**ZA PODNOŠENJE ZAHTJEVA ZA DODJELU STIPENDIJA OPĆINE TOVARNIK ZA AKADEMSKU GODINU 2023./2024.**

**I.**

Pozivaju se svi redovni studenti preddiplomskih, diplomskih, integriranog sveučilišnog i stručnog studija te s njima izjednačenim studijima, od prve do posljednje godine studija, s prebivalištem na području Općine Tovarnik, a koji već ne primaju stipendiju iz drugih izvora, te koji nisu ponavljači godine za koju podnose zahtjev za stipendiju, da podnesu zamolbu za stipendiju Općine Tovarnik za akademsku godinu 2023/2024 u roku od 15 dana od dana objave ovog Javnog poziva, a najkasnije **do 21. studenog 2023. godine**, osobno ili poštom na adresu: Općina Tovarnik, A. G. Matoša 2, 32 249 TOVARNIK, s naznakom „Zamolba za dodjelu stipendija“.

**II.**

Uz zahtjev za stipendiju potrebno je priložiti:

1. presliku važeće osobne iskaznice
2. potvrdu fakulteta o statusu redovnog studenta i upisanoj godini studija, iz koje je jasno vidljivo da ne ponavljaju upisanu godinu
3. izjavu o ne-primanju druge stipendije

**III.**

Nepravodobni zahtjevi neće se razmatrati, dok za nepotpune ili nejasne zahtjeve Općina Tovarnik može zahtijevati nadopunu dokumentacije u primjerenom roku.

**IV.**

Stipendija je godišnja i dodjeljuje se za razdoblje od deset mjeseci, odnosno za period od rujna 2023 . do lipnja 2024. godine u iznosu od 150,00 EUR mjesečno po studentu.

**PREDSJEDNICA POVJERENSTVA**

**ZA DODJELU STIPENDIJA**

**Tatjana Vuko Pejak**